Ebrahim Raisi

Ebrahimas Raisi (, 1960 m. gruodžio 14 d. – 2024 m. gegužės 19 d.) – Irano dvasininkas (mudžtahidas), teisininkas (fakichas) ir valstybės veikėjas. Aštuntasis Irano prezidentas (2021–2024). Laikytas itin konservatyvių pažiūrų politiku.Gerecht, Reuel Marc; Takeyh, Ray (25 June 2021). „In Ebrahim Raisi, Iran’s clerics have groomed and promoted their ruthless enforcer“. The Washington Post.

Kai kurių šaltinių buvo pramintas „Teherano skerdiku“ dėl politinių ir religinių priešininkų persekiojimų.newsweek.com A Brief History of the 'Butcher of Tehran'

 Biografija 
E. Raisi gimė dvasininko šeimoje Mašhade. Mokėsi Kumo medresėje, vėliau kitose dvasinėse mokyklose. Tvirtino turintis Šahido Motahari universiteto Teherane privatinės teisės daktaro laipsnį.

E. Raisi užėmė įvairias pareigas Irano teismų sistemoje: Teherano prokuroro pavaduotojas (1985–1988), Teherano prokuroras (1989–1994), Irano generalinės inspekcijos viršininkas (1994–2004), Irano teisminės valdžios vadovo pavaduotojas (2004–2014), jos vadovas (2019–2021), generalinis prokuroras (2014–2016). Nuo 2006 m. Ekspertų Asamblėjos narys.

2017 m. siekė prezidento posto kaip konservatyviojo Islamo revoliucijos pajėgų Liaudies fronto kandidatas, tačiau pralaimėjo (gavo 38,3 % balsų) nuosaikesniam kandidatui, antrosios kadencijos siekusiam Hasanui Ruhani (57 %). 1988 m. buvo vienas iš represijų prieš politinius kalinius organizatorių. Dėl šios veiklos Jungtinių Tautų stebėtojų ir žmogaus teisių organizacijų kaltinamas nusikaltimais žmoniškumui.RSF. Cleric accused of crimes against humanity to head Iran’s justice system

2021 m. antrą kartą dalyvavo prezidento rinkimuose ir, surinkęs 62,9 % balsų, juos laimėjo bei pakeitė Hasaną Ruhanį. Daugelio stebėtojų teigimu, 2021 m. prezidento rinkimai buvo suklastoti E. Raisi, laikomo ajatolos Ali Chamenėjaus sąjungininku, naudai. E. Raisi dažnai buvo įvardijamas rimčiausiu pretendentu pakeisti A. Chamenėjų aukščiausiojo lyderio poste.

E. Raisi, laikomo kietos linijos šalininku, prezidentavimo laikotarpiu derybos su JAV dėl Irano branduolinės programos apribojimo atsidūrė aklavietėje, o 2022 m. pabaigoje visoje šalyje kilo masiniai protestai, kuriuos paskatino Mahsos Amini mirtis rugsėjo 16 d.

E. Raisi žuvo 2024 m. gegužės 19 d., kai netoliese Irano sienos su Azerbaidžanu sudužo jį skraidinęs sraigtasparnis. 

 Šaltiniai 

Kategorija:Irano prezidentai
Kategorija:Islamo teologai
Kategorija:Irano teisinė sistema